'5 800 amptenare wat R350-toelaag steel, moet vir goed uitgeskop word' | Netwerk24
'5 800 amptenare wat R350-toelaag steel, moet vir goed uitgeskop word'
Kan Lindiwe Sisulu, minister van toerisme, die volgende president van die ANC word?Indien 'n kandidaat van die faksie vir radikale ekonomiese transformasie soos Sisulu einde vanjaar verkies word, kan die land 'n redelike drastiese ideologiese skuif en koersverandering ondergaan. Foto: Getty Images
Die DA sal nie rus totdat die derduisende staatsamptenare wat die R350-toelaag vir werkloses "gesteel" het, dié miljoene rande terugbetaal én heeltemal uit die staatsdiens uitgeroei word nie.
Dr. Mimmy Gondwe, 'n DA-woordvoerder oor staatsdiens en administrasie, het Sondag so gesê toe sy namens haar party die ondersoek verwelkom het van 5 812 staatsamptenare wat bedrieglik aansoek gedoen en die R350-toelaag van gesamentlik R5,8 miljoen ontvang het.
Die regering het dié toelaag deur die Suid-Afrikaanse agentskap vir maatskaplike sekerheid (Sassa) tydens die piek van die Covid-19-pandemie aan werkloses en ander kwesbare Suid-Afrikaners begin toeken om die las van die pandemie op hulle te verlig.